మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అందుకే రజినీకాంత్ సినిమా వద్దన్నాను
నాకు నా పాత్ర, స్క్రిప్ట్ నచ్చకపోతే అది రజినీకాంత్ సినిమా అయినా సరే నటించను అంటున్నాడు ప్రముఖ కమెడియన్...
TNN | Updated:
Dec 20, 2016, 08:02AM IST
నాకు నా పాత్ర, స్క్రిప్ట్ నచ్చకపోతే అది రజినీకాంత్ సినిమా అయినా సరే నటించను అంటున్నాడు ప్రముఖ కమెడియన్ వడివేలు. చాలా గ్యాప్ తర్వాత తాను నటించిన కత్తి శాండై మూవీ (ఒక్కడొచ్చాడు) త్వరలోనే రిలీజ్ కానున్న నేపథ్యంలో మీడియాతో మాట్లాడిన వడివేలు... సినీకెరీర్ లో గ్యాప్ రావడానికి గల కారణాలు తెలిపాడు. 2011లో డీఎంకే తరపున ప్రచారం చేసిన వడివేలు ఆ ఎన్నికల్లో పార్టీ ఓటమి పాలవడం... సినిమాల్లో క్రమక్రమంగా తెరమరుగవడం వెంటవెంటనే జరిగిపోయాయి. దాదాపు నాలుగైదేళ్లు అతడు చేసిన సినిమాలు కూడా పెద్దగా ఏమీ లేవు. ఇదే విషయాన్ని ప్రస్తావించిన మీడియా.. అందుకు కారణం ఏంటో తెలుసుకునే ప్రయత్నం చేసింది.
అయితే, ఈ ప్రశ్నకు స్పందించిన వడివేలు... 'తనకి ఆఫర్లు లేక సినిమాలకు దూరం కాలేదు కానీ మంచి పాత్రలు రాకే సినిమాలు చేయలేదు' అని వివరించాడు. తాను సినిమాలు చేయని సమయంలోనే దాదాపు ఓ 20 సినిమాలు తిరస్కరించాను. వాటిలో తమిళ సూపర్ స్టార్ రజినీకాంత్ నటించిన లింగా సినిమా కూడా ఉంది. అందులో నాక్ ఆఫర్ చేసిన పాత్రకున్న ప్రాధాన్యత నాకు నచ్చలేదు. నా పాత్రకు ప్రాధాన్యత లేకపోతే అది రజినీకాంత్ సినిమా అయినా చేయదల్చుకోలేదు. అందుకే అలా ఆ గ్యాప్ తీసుకోవాల్సి వచ్చింది అంటున్న వడివేలు... ప్రస్తుతం రిలీజ్ కానున్న ఒక్కడొచ్చాడు మూవీపైనే ఆశలన్నీ పెట్టుకున్నాడు. ఈ సినిమాతో మళ్లీ తన కెరీర్ పుంజుకోవచ్చని ఆశాభావం వ్యక్తంచేశాడు వడివేలు.